                                                                                             Anexa nr.2 la HCL

Primaria Orașului Deta
Judeţul Timiș
                                    “STEAGUL ORAȘULUI DETA ”

               Descrierea si semnificatiile elementelor însumate ale steagului
Orașului Deta, din județul Timiș
Descrierea heraldică a steagului:

Steagul Orașului Deta este format conform anexei nr.1, dintr-o pânză dreptunghiulară cu proporția între lățimea și lungimea steagului de 2/3, de culoare alb cu stema localității imprimată în centru. În partea de sus este inscripţionat statutul și denumirea localitǎţii “Orașul Deta”, iar jos denumirea Județului „Județul Timiș”, cu litere de culoare roșie.
Steagul se fixează pe hampă în partea stangă, pe lăţime.
Semnificațiile elementelor  și a culorilor din steag: 

Descrierea stemei

Stema orașului Deta se compune dintr-un scut triunghiular cu marginile rotunjite, 
tăiat.

În partea superioară, în câmp de hermină, se află o coroană imperială de aur.
În vârful scutului, în câmp roșu, se află două mâini înfrățite care susțin o cruce cu capetele treflate, flancată de o parte și de alta de două cununi de grâu, fiecare cu câte 6 spice de aur.
Scutul este timbrat de o coroană murală de argint cu 3 turnuri crenelate.

Semnificațiile elementelor însumate

Coroană imperială face referire la coroana lui Carol al II-lea, simbol care reprezintă un sigiliu al unui act oficial din 1724, prin care se atestă documentar această localitate; așezarea coroanei pe câmpul de hermină atestă faptul că localitatea a aparținut de-a lungul timpului unor nobili ai Casei regale de Habsburg. Cele două cununi de grâu reprezintă una din ocupațiile de bază ale locuitorilor, agricultura. Cele două mâini înfrățite și crucea simbolizează buna înțelegere, armonia, înfrățirea oamenilor de diferite etnii care locuiesc în zonă. Crucea reprezintă atât crucea greacă, simbol al ortodoxiei, cât și crucea latină, simbol al credinței catolice. Coroana murală cu 3 turnuri crenelate semnifică faptul că localitatea are rangul de oraș.
Culoare albă transmite puritate, curăţenie, şi neutralitate.
